**USTANOVA „DJEČJI VRTIĆI“ MOSTAR**

**Upravno vijeće**

Bosna i Hercegovina

Federacija Bosne i Hercegovine

Hercegovačko – neretvanska županija

Grad Mostar

**Ustanova „Dječji vrtići“ Mostar**

Kneza M.V.Humskog b.b., 88000 Mostar

Mostar, 17. 10. 2025. godine

Na temelju članka 30. Zakona o predškolskom odgoju („Narodne novine HNŽ“, broj 5/2000) i članka 5. Pravilnika o radu Ustanove „Dječji vrtići“ Mostar (ur.br.:01-UV-908/23, 20. 11. 2023. i ur.br.:01-UV-274/24,12.02.2024.), Upravno vijeće Ustanove „Dječji vrtići“ Mostar, sukladno Odluci broj:01/1-02-774-1/25, od 16. 10. 2025. godine, raspisuje

**JAVNI NATJEČAJ**

**za prijem u radni odnos na neodređeno vrijeme**

**01 – ODGAJATELJ** (1 izvršitelj na neodređeno vrijeme)

**Uvjeti:**

Pored općih uvjeta, propisanih zakonom, kandidat treba ispunjavati posebne uvjete propisane Pedagoškim standardom i normativom za predškolski odgoj i obrazovanje u HNŽ, Zakonom, Statutom i drugim aktima Ustanove, i to:

1. VŠS/Prvostupnik ili VSS/Magistar struke - predškolskog odgoja,

2. najmanje jedna godina radnog iskustva na poslovima odgajateljice djece predškolskog uzrasta, stečenog poslije stjecanja propisane stručne spreme i

3. položen stručni ispit za odgajateljicu.

Svi kandidati koji podnesu prijavu na Javni natječaj, a koji ispunjavaju gore navedene uvjete pristupit će pismenom i usmenom dijelu ispita (Intervju). Pravila i postupak za prijem u radni odnos po javnom natječaju na određeno i neodređeno vrijeme kao i Izmjene i dopune Pravila, mogu se preuzeti na [www.vrtici-mostar.ba](http://www.vrtici-mostar.ba). Kandidat za radno mjesto odgajatelja prima se na neodređeno vrijeme uz probni rad od šest mjeseci.

Kandidati su uz prijavu na natječaj dužni dostaviti sljedeću dokumentaciju (original ili ovjerene preslike):

**1.** diplomu,

**2.** dokaz o radnom iskustvu *(uvjerenje/potvrda kojim se dokazuje da kandidat ispunjava posebne uvjete iz toč. 2. Natječaja pozicija 01 – ODGAJATELJ),*

**3.** uvjerenje o položenom stručnom ispitu odgajatelja,

**4.** izvod iz matične knjige rođenih,

**5.** uvjerenje o državljanstvu (ne starije od šest mjeseci od dana izdavanja),

**6.** uvjerenje o prebivalištu,

**7.** životopis (svojeručno potpisan).

**02 – POMOĆNA KUHARICA/KUHAR** (1 izvršitelj na neodređeno vrijeme)

**Uvjeti:**

Pored općih uvjeta, propisanih zakonom, kandidat treba ispunjavati posebne uvjete propisane Pedagoškim standardom i normativom za predškolski odgoj i obrazovanje u HNŽ i Pravilnikom o radu Ustanove, i to:

1.KV ili SSS- kuharskog smjera

2. najmanje jedna godina radnog iskustva na istim ili sličnim poslovima

Svi kandidati koji podnesu prijavu na Natječaj (pozicija 02), a koji ispunjavaju gore navedene uvjete pristupit će usmenom dijelu provjeravanja znanja i sposobnosti (Intervju).

Pravila i postupak provjere znanja i sposobnosti po Javnom natječaju za prijam u radni odnos kao i Izmjene i dopune Pravila, mogu se preuzeti na [www.vrtici-mostar.ba](http://www.vrtici-mostar.ba). Kandidat za radno mjesto pomoćne kuharice/kuhara prima se na neodređeno vrijeme uz probni rad od tri mjeseca. Kandidati su uz prijavu na natječaj dužni dostaviti sljedeću dokumentaciju (original ili ovjerene preslike):

**1.** svjedodžbu,

**2.** dokaz o radnom iskustvu *(uvjerenje/potvrdu kojim se dokazuje da kandidat ispunjava posebne uvjete iz toč. 2. Natječaja pozicija 02 – POMOĆNA KUHARICA/KUHAR),*

**3.** izvod iz matične knjige rođenih,

**4.** uvjerenje o državljanstvu (ne starije od šest mjeseci od dana izdavanja),

**5.** uvjerenje o prebivalištu,

**6.** životopis (svojeručno potpisan).

Opis poslova pomoćne kuharice/kuhara: pomaže kuharici u pripremanju hrane, čisti povrće i voće, vrši raspodjelu hrane po organizacionim jedinicama - vrtićima, pere, briše i odlaže posuđe i pribor, održava čistoću kuhinje i kuhinjskih aparata, vodi brigu o urednosti odjeće i dezinfekciji ruku i pribora, obavlja i druge poslove po nalogu kuharice, odgovorna je za savjesno i ažurno obavljanje poslova i radnih zadataka.

***PRIORITET PRI ZAPOŠLJAVANJU:***

Kandidati na koje se primjenjuje Zakon o dopunskim pravima branitelja i članova njihovih obitelji u Hercegovačko-neretvanskoj županiji (broj:6/18,4/21,7/22i11/23) i Uredba o jedinstvenim kriterijima i pravilima za zapošljavanje branitelja i članova njihovih obitelji u HNŽ („Narodne novine HNŽ-e“ broj 1/24 i broj 5/25), imaju prioritet pri zapošljavanju.

Kandidati koji se prijavljuju na Javni natječaj i koriste navedeno pravo (uz gore pobrojanu dokumentaciju), trebaju dostaviti i dokumentaciju (original ili ovjerenu presliku) sukladno ***članku 3.*** ***Instrukcije o bližoj primjeni odredbi i kriterija vrednovanja prema Uredbi o jedinstvenim kriterijima i pravilima za zapošljavanje branitelja i članova njihovih obitelji u HNŽ*** („Narodne novine HNŽ-e“, broj 6/25), Uredbi o jedinstvenim kriterijima i pravilima za zapošljavanje branitelja i članova njihovih obitelji u HNŽ („Narodne novine HNŽ-e“ broj 1/24 i broj 5/25) i Pravilima postupka za prijem u radni odnos po Javnom natječaju na određeno i neodređeno vrijeme (može se preuzeti na [www.vrtici-mostar.ba](http://www.vrtici-mostar.ba)).

Uvjerenje o nekažnjavanju i uvjerenje o nevođenju kaznenog postupka potraživat će se samo od onih kandidata koji budu izabrani po javnom natječaju.

Kandidati koji budu izabrani za obavljanje poslova iz natječaja, biti će dužni u roku od 5 dana od dana primanja obavijesti o izboru, dostaviti ovjerenu sanitarnu iskaznicu i potvrdu o radnoj sposobnosti temeljem liječničkog pregleda.

**Prijave** (mogu se preuzeti na [www.vrtici-mostar.ba](http://www.vrtici-mostar.ba) ) na natječaj, podnose se isključivo putem pošte na adresu Ustanova „Dječji vrtići“ Mostar, Kneza M.V.Humskog b.b. 88000 Mostar, sa naznakom: *Javni natječaj za prijem u radni odnos* *za radno mjesto odgajateljice/Javni natječaj za prijem u radni odnos za radno mjesto pomoćne kuharice/kuhara.*

Na poleđini omotnice obvezno napisati ime i prezime kandidata koji se prijavljuje i adresu stanovanja.

Kandidati čije su prijave nepotpune, neuredne i nepravodobne, biti će pismenim putem o istom obaviješteni i te se prijave neće ni razmatrati. U Obavijesti će se navesti mogućnost uvida u dostavljenu prijavu, u roku od tri dana od dana dostavljanja Obavijesti.

Javni natječaj je objavljen dana, 17. 10. 2025. godine i biti će otvoren do 24. 10. 2025. godine (zadnji dan predavanja prijava je petak, 24. listopada 2025. godine).